Дзіцячы музей міфалогіі і лесу

Дзіцячы музей міфалогіі і лесу — дзіцячы музей, размешчаны ў Заслаўі.
Адкрыўся ў 2005 г. на базе музея-запаведніка. Экспазіцыя складаецца з 2 частак — зоны «рэальнага» лесу, дзе прадстаўлены чучалы зайца-русака, рабчыка, янотападобнага сабакі, куніцы, вавёркі, канюка звычайнага, сойкі, дразда-рабінніка, дразда пеўчага, сініцы, ластаўкі, і міфалагічнай зоны, кампазіцыйнымі цэнтрамі якой з’яўляюцца скульптуры ваўкалака, ляснога дзядка, лесавіка, вадзяніка і дамавіка. Усе персанажы размешчаны ў характэрным для іх асяродку. Выкарыстаны тэатральны прыём каляровага падсвечвання і гукавое суправаджэнне экскурсій.

 Спасылкі 
 Дзіцячы музей міфалогіі і лесу 

Катэгорыя:Беларуская міфалогія
Катэгорыя:З’явіліся ў 2005 годзе
Катэгорыя:2005 год у Беларусі
Катэгорыя:Музеі Заслаўя